IV.3.Tizlit « Ay ixef arfed asefru » Ɛli Ideflawen deg usefru « Ay ixef-iw rrfed asefru » yemmeslay-d ɣef lḥif i nezmer ad d-nini d tagruma n yiɛewwiqen d tmukrisin i d-yettmagar wemdan deg tudert-is, lemḥan d meḥyaf ur t-ttaǧant ara ad d-yaweḍ ɣer lebɣi-s, lḥif s umata yettek-d seg lexṣaṣ n ssɛaya ladɣa deg tmura tigellilin ideg axeddam yettwaḥqar, yettnaɛtab aṭas meɛna adrim ulac, lḥif s umata yettidir-it ladɣa ugujil i d-yeqqimen d awḥid mebla lwali, awal lḥif yal yiwen amek i yezmer ad t-id-yesbadu.